Die Heilige Birmaanse kat (Engels: Birman, Sacred Birman) is ’n langharige katras wat nie met die kortharige Birmaanse kat verwar moet word nie. Die kat het medium-lang hare, ’n ligte lyfkleur met kleurpunte en diepblou oë. Hoewel die kat kleurpunte het, is die pote spierwit.
Daar is geen duidelike rekord van die oorsprong van die katte nie, maar ’n legende wat dikwels oorvertel word, is dat hulle hul van Birma af kom waar hulle deur priesters in ’n tempel in die noorde van die land aangehou is. Twee van hulle is as geskenk aan twee Fransmanne gegee nadat hulle die priesters hul tempel help verdedig het.